

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

Odbor za dodjelu nagrada Grada

KLASA: 024-05/24-10/1

URBROJ: 238-10-01/24-12

Ivanić-Grad, 29. travnja 2024.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o proglašenju počasnim građaninom Grada Ivanić-Grada u 2024. godini**

Poštovani,

Temeljem članka 40. Poslovnika Gradskog vijeća Grada Ivanić-Grada (Službeni glasnik Grada Ivanić-Grada, broj 02/21 i 10/23), Odbor za dodjelu nagrada Grada utvrdio je prijedlog

**O D L U K E**

**o proglašenju počasnim građaninom Grada Ivanić-Grada u 2024. godini**

Za izvjestitelja na sjednici Gradskog vijeća određuje se Željko Pongrac, predsjednik Odbora za dodjelu nagrada Grada.

S poštovanjem,

Predsjednik Odbora za dodjelu nagrada Grada:

Željko Pongrac, pravnik kriminalist

Na temelju članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), članka 5. Odluke o javnim priznanjima Grada Ivanić-Grada (Službeni glasnik Grada Ivanić-Grada, broj 02/22) te Zaključka Odbora za dodjelu nagrada Grada (KLASA: 021-05/21-02/5 URBROJ: 238-10-01/24-33, od dana 29. travnja 2024.), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_\_ 2024. godine donijelo je sljedeću

**O D L U K U**

**o proglašenju počasnim građaninom Grada Ivanić-Grada u 2024. godini**

Članak 1.

Ovom Odlukom proglašava se počasni građanin Grada Ivanić-Grada.

Članak 2.

U znak počasti, zahvalnosti i priznanja za sve postignute rezultate te ukupan doprinos na unaprjeđivanju sporta, gospodin Ivica Kostelić iz Kloštar Ivanića proglašava se počasnim građaninom Grada Ivanić-Grada.

Članak 3.

Počasnom građaninu Grada Ivanić-Grada dodjeljuje se povelja Grada Ivanić-Grada.

Članak 4.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2024. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o proglašenju počasnim građaninom Grada Ivanić-Grada u 2024. godini |
| **PRAVNI TEMELJ:** | Na temelju članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), članka 5. Odluke o javnim priznanjima Grada Ivanić-Grada (Službeni glasnik Grada Ivanić-Grada, broj 02/22) te Zaključka Odbora za dodjelu nagrada Grada (KLASA: 021-05/21-02/5 URBROJ: 238-10-01/24-33, od dana 29. travnja 2024.) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Odredbom članka 5. Odluke o javnim priznanjima Grada Ivanić-Grada (Službeni glasnik Grada Ivanić-Grada, broj 02/22) propisano je kako se počasnim građaninom Grada Ivanić-Grada može proglasiti osoba posebno zaslužna za promicanje vrijednosti demokratskog društva, položaja i ugleda Grada Ivanić-Grada, njegovog odnosa s drugim gradovima u zemlji i inozemstvu, kao i za razvoj Grada Ivanić-Grada u cjelini ili pojedinih njegovih djelatnosti. Počasnim građaninom Grada Ivanić-Grada može se proglasiti državljanin Republike Hrvatske ili strani državljanin, državnik ili dužnosnik druge države, član međunarodne organizacije odnosno organizacije druge države, posebno zaslužan za razvoj Grada Ivanić-Grada ili Republike Hrvatske u cjelini. Proglašenje počasnim građaninom Grada Ivanić-Grada znak je počasti, zahvalnosti i priznanja te počasnom građaninu ne daje nikakva posebna prava. Počasnim građaninom Grada Ivanić-Grada ne može biti proglašena osoba koja ima prebivalište na području Grada Ivanić-Grada.

Slijedom zaprimljenog prijedloga Gradonačelnika Grada Ivanić-Grada od 29. travnja 2024. godine, Odbor za dodjelu nagrada Grada je na svojoj 13. sjednici održanoj 29. travnja 2024. godine donio Zaključak (KLASA: 021-05/21-02/5, URBROJ: 238-10-01/24-33) kojim predlaže da se gospodin Ivica Kostelić proglasi počasnim građaninom Grada Ivanić-Grada.

Predlaže se Gradskom vijeću Grada Ivanić-Grada da usvoji predmetnu Odluku.